ADVANC ลุ้นกำไรปีนี้ 2.8 หมื่นลบ. พ่วงตั้ง “กองอินฟรา” ดันอัพไซด์พุ่ง-แนะซื้อเป้า 252 บ.
ADVANC โบรกแนะซื้อเป้า 252 บาท ลุ้นกำไรปีนี้แตะ 2.8 หมื่นล้าน พ่วงตั้ง “กองอินฟรา” หนุนอัพไซด์พุ่ง
ADVANC โบรกแนะซื้อเป้า 252 บาท ลุ้นกำไรปีนี้แตะ 2.8 หมื่นล้าน พ่วงตั้ง “กองอินฟรา” หนุนอัพไซด์พุ่ง
8 มี.ค. 2566

บล.ดาโอ ระบุในบทวิเคราะห์วันนี้ (7 มี.ค.66)บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC แนะซื้อเป้า 252 บาท คาดกำไรปี 2566 ที่ 2.8 หมื่นล้านบาท โต 8% เทียบช่วงเดียวกันของปีก่อน จากรายได้ธุรกิจเดิมฟื้นตัว 9% และการให้ความสำคัญกับคุณภาพลูกค้ามากขึ้น ทั้งกลุ่ม 5G รวมถึง New S Curve อาทิ Fibre, ลูกค้าองค์กร ฯลฯ โดย ADVANC ยังอยู่ในจุดที่ความสามารถแข่งขันสูง และฐานะการเงินแกร่ง และระยะกลางมองบวกทางอ้อมต่อการแข่งขันแนวโน้มลดลง และลุ้นอัพไซด์เพิ่มจากแผนจัดตั้งกองทุนโครงสร้างพื้นฐาน
ด้านราคาหุ้นซื้อขาย EV/EBITDA 7.6 เท่า (-1 SD) และปันผลราว 3.8% ต่อปี และภาพอุตสาหกรรม เริ่มเห็นการปรับโปรโมชั่น สะท้อน แข่งขันราคาลดลง และแผนตั้งกองทุนโครงสร้างพื้นฐานจะได้เงินเกือบแสนล้านบาทจะเป็นโอกาสต่อยอดในธุรกิจใหม่ๆ รวมถึงธุรกิจเดิมที่โครงสร้างแข่งขันจะลดลง เปิดอัพไซด์ระยะกลางยาว